Učenke in učenci,



pred nami je drugi teden dela na daljavo.

Čakajo nas novi izzivi, nova besedila, nova znanja.

* **Razmisli,** kdo so bili vitezi, kako so živeli/živijo, kdo je kraljična,

kakšna je tvoja predstava o njej, o njenem življenju?


Pomagaš si lahko tudi s podatki iz spleta.

**Pusti prostor za naslov, nato pa zapiši svoje ugotovitve.**

* Prijavi se v iRokus in v berilu Novi svet iz besed 8 (pred prijavo se moraš registrirati: https://www.devetletka.net/resources/files/Navodilo\_za\_registracijo.pdf ).
* S pomočjo kazala **poišči besedilo**: Španska ljudska: Zakleta kraljična.

Preberi besedilo o nastanku pesmi (zapis zgoraj ob naslovu, zelena podlaga).

Poslušaj besedilo s klikom na zvočnik.



* V zvezek **zapiši naslov:** Španska ljudska: Zakleta kraljična
* Preberi razlago besed v **Stvarnih pojasnilih,** nato pa pesem **ponovno preberi.**
* **Razumevanje in analiza pesmi**
* Pesem po kiticah na kratko povzemi tako, da **narišeš dogajalno premico**.
* **Pesem analiziraj** po naslednjih točkah:
* **literarna zvrst in literarna vrsta** (pomagaj si z zapisom v berilu: literarnovedna pojasnila),
* **avtorstvo pesmi** (ljudska ali umetna),
* **tema pesmi** (o čem govori besedilo),
* **sporočilo pesmi** (spoznanje, prepričanje, ustvarjalčev pogled na življenje, svet),
* **glavne in stranske književne osebe (predstavi**),
* **pesniška sredstva** (okrasni pridevki, pomanjševalnice, primera, metafora, stalno število),
* **rima,**
* **izpiši verz, za katerega meniš, da te nagovarja, spodbuja, opisuje.**

Želim ti uspešno delo! V kolikor rabiš nasvet, pomoč, sem na voljo preko učilnice na spletu (google) ali preko e-naslova. učiteljica Martina